Село Свилеува има три локације које се зову „Црквине“. Једна од ових локација „Црквине - Марковића грмови“ је археолошки испитана у јесен 2002. године и пронађени су остаци цркве брвнаре дужине 9 и ширине 5 корака. У њеној непосредној близини пронађено је неколико гробова, као и црквени бунар који је био озидан каменом. Ова црква се изграђена у периоду 1739-1764. и при њој је 1764. године радила прва школа у Свилеуви. Црква је запустела током Аустријско-турског рата (1789—1791). Временом су њени остаци пропали и више није обнављана. Није познато колико је времена радила школа при овој цркви.